CELEX: 62017CA0422
Language: hr
Date: 2018-12-19 00:00:00
Title: Predmet C-422/17: Presuda Suda (četvrto vijeće) od 19. prosinca 2018. (zahtjev za prethodnu odluku koji je uputio Naczelny Sąd Administracyjny – Poljska) – Szef Krajowej Administracji Skarbowej protiv Skarpa Travel sp. z o.o. (Zahtjev za prethodnu odluku — Usklađivanje poreznih zakonodavstava — Zajednički sustav poreza na dodanu vrijednost (PDV) — Direktiva 2006/112/EZ — Oporezivi događaj — Posebni sustav za putničke agencije — Članci 65. i 308. — Marža koju ostvaruje putnička agencija — Određivanje marže — Plaćanje predujma prije nego što putnička agencija isporuči uslugu putovanja — Stvarni trošak putničke agencije)

18.2.2019   
            
            
               HR
            
            
               Službeni list Europske unije
            
            
               C 65/12
            
         
      Presuda Suda (četvrto vijeće) od 19. prosinca 2018. (zahtjev za prethodnu odluku koji je uputio Naczelny Sąd Administracyjny – Poljska) – Szef Krajowej Administracji Skarbowej protiv Skarpa Travel sp. z o.o.
      (Predmet C-422/17) (1)
      
      ((Zahtjev za prethodnu odluku - Usklađivanje poreznih zakonodavstava - Zajednički sustav poreza na dodanu vrijednost (PDV) - Direktiva 2006/112/EZ - Oporezivi događaj - Posebni sustav za putničke agencije - Članci 65. i 308. - Marža koju ostvaruje putnička agencija - Određivanje marže - Plaćanje predujma prije nego što putnička agencija isporuči uslugu putovanja - Stvarni trošak putničke agencije))
      (2019/C 65/14)
      Jezik postupka: poljski
      
         Sud koji je uputio zahtjev
      
      Naczelny Sąd Administracyjny
      
         Stranke glavnog postupka
      
      
         Tužitelj: Szef Krajowej Administracji Skarbowej
      
         Tuženik: Skarpa Travel sp. z o.o.
      
         Izreka
      
      
                  1.
               
               
                  Članke 65. i 306. do 310. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost, kako je izmijenjena Direktivom Vijeća 2010/45/EU od 13. srpnja 2010., treba tumačiti na način da kad putnička agencija, na koju se primjenjuje posebni sustav iz navedenih članaka 306. do 310., primi predujam za plaćanje turističkih usluga koje će pružiti putniku, obveza obračuna poreza na dodanu vrijednost (PDV) nastaje od primitka tog predujma sukladno navedenom članku 65., pod uvjetom da su u tom trenutku turističke usluge koje treba pružiti jasno navedene.
               
            
                  2.
               
               
                  Članak 308. Direktive 2006/112, kako je izmijenjena Direktivom 2010/45, treba tumačiti na način da marža putničke agencije, a slijedom toga i njezina porezna osnovica, odgovara razlici između ukupnog iznosa, bez poreza na dodanu vrijednost (PDV), koji plaća putnik i stvarnog troška koji putnička agencija unaprijed ima zbog isporuke robe i usluga koje obavljaju drugi porezni obveznici, ako putnik od tih transakcija ima izravnu korist. Ako iznos predujma odgovara ukupnoj cijeni ili značajnom dijelu ukupne cijene turističke usluge i ako agencija još nije imala nikakav stvarni trošak ili samo ograničeni dio pojedinačnog ukupnog troška te usluge, ili pak ako pojedinačni stvarni trošak putovanja koji ima agencija ne može biti određen u trenutku plaćanja predujma, marža se može odrediti na temelju procjene ukupnoga stvarnog troška koji će ona u konačnici imati. Pri takvoj procjeni agencija mora po potrebi uzeti u obzir stvarne troškove koje je već imala kod primitka predujma. Prilikom izračuna marže, ukupni procijenjeni stvarni trošak oduzima se od ukupne cijene putovanja, a porezna osnovica PDV-a koji se plaća prilikom primitka predujma dobiva se tako da se iznos tog predujma pomnoži s postotnim udjelom koji tako utvrđena predvidiva marža ima u ukupnoj cijeni putovanja.
               
            
         (1)  SL C 357, 23. 10. 2017.